turjo4nis/wikipedia-bn-dump-20250701 huggingface dataset:
জিও টিভি

জিও টিভি অথবা জিও টেলিভিশন হল ২০০২ সালে প্রতিষ্ঠিত একটি পাকিস্তানি টেলিভিশন চ্যানেল। এটি মীর শাকিলুর রহমান মালিকানাধীন একটি  চ্যানেলটি। চ্যানেলটি ২০০২ সালে ১৪ আগস্টে পরীক্ষামূলক সম্প্রচার শুরু করে এবং পরবর্তীতে ২০০২ সালের অক্টোবরে নিয়মিত সম্প্রচার শুরু করে। জিও হল একটি উর্দু শব্দ যার অর্থ হল বেঁচে থাকা।

জিও টেলিভিশন নেটওয়ার্ক
জিও টেলিভিশন নেটওয়ার্ক জিও টিভির সাথে তাদের কার্যক্রম শুরু করে এবং এবং পাকিস্তান-ভিত্তিক অন্যান্য বিভিন্ন চ্যানেল চালু করা হয়। যেমন:

 জিও এন্টারটেইন্টমেন্ট
 জিও নিউজ - একটি উর্দু ভাষার সংবাদের চ্যানেল
 জিও তেজ - পাকিস্তানের ১ম সংবাদেরে চ্যানেল।
 জিও সুপার - একটি ২৪ ঘণ্টার খেলাধুলার প্রতি অনুরাগী ক্রীড়া চ্যানেল। এছাড়াও তারা ব ক্রিকেটের পাশাপাশি চ্যানেলটি বক্সিং, ফুটবল, টেনিস এবং হকি খেলাও সম্প্রচার করে থাকে। 
 জিও কাহানি উর্দু ভাষার সাধারণ বিনোদনমূলক চ্যানেল।

উপরন্তু; ২০০৮ সাল থেকে ইংরেজি ভাষা সম্প্রচারিত জিও ইংলিশ নামে চ্যানেল চালু করে।

জিও ফিল্মস

জিও নেটওয়ার্ক জিও ফিল্মসের ব্যানারে বেশ কয়েকটি চলচ্চিত্র মুক্তি দেওয়া হয়েছে, এগুলি হল:

হাইলাইট করা রং দ্বারা এখনও পর্যন্ত মুক্তি দেওয়া হয়নি বোঝান হয়েছে।

তথ্যসূত্র

বহিঃসংযোগ

জিও টিভি
২০০২-এ প্রতিষ্ঠিত টেলিভিশন চ্যানেল ও স্টেশন
পাকিস্তানের টেলিভিশন স্টেশন
২০০২-এ পাকিস্তানে প্রতিষ্ঠিত
আবু জাহেদ মোহাম্মদ নাছির উদ্দীন

আবু জাহেদ মোহাম্মদ নাছির উদ্দীন (যিনি আ.জ.ম. নাছির উদ্দীন নামেই সর্বাধিক পরিচিত) বাংলাদেশ আওয়ামী লীগের একজন রাজনীতিবিদ যিনি চট্টগ্রাম সিটি কর্পোরেশনের পঞ্চম মেয়র হিসেবে দায়িত্ব পালন করেন। তিনি চট্টগ্রাম মহানগর আওয়ামী লীগের সাধারণ সম্পাদক ও পাশাপাশি বাংলাদেশ ক্রিকেট বোর্ডের সহ-সভাপতি এবং চট্টগ্রাম জেলা ক্রীড়া সংস্থার সাধারণ সম্পাদক হিসেবে নিয়োজিত রয়েছেন।

প্রাথমিক জীবন 
নাছির উদ্দীনের জন্ম চট্টগ্রামে। তার বাবা সৈয়দ মঈনুদ্দিন হোসাইন ছিলেন একজন শিক্ষানুরাগি এবং মা ফাতেমা জোহরা বেগম। তিনি ১৯৭৩ সালে সরকারি মুসলিম উচ্চ বিদ্যালয়, চট্টগ্রাম থেকে মাধ্যমিক এবং পরবর্তীতে চট্টগ্রাম কলেজ থেকে উচ্চ মাধ্যমিক পাস করেন।

রাজনৈতিক কর্মজীবন 
নাছির উদ্দীন বিদ্যালয়ে অধ্যয়নকালীন সময়ে বাংলাদেশ ছাত্রলীগের সক্রিয় কর্মকাণ্ডে জড়িত হন। বিদ্যালয় শিক্ষার্থী হিসেবে যোগ দেন উনসত্তরের গণ অভ্যুত্থানের মিছিলে। আশির দশকের শুরুতে নাছির উদ্দিন রাজনীতিতে সক্রিয় হন। ১৯৭৭ সালে, তিনি চট্টগ্রাম কলেজ ছাত্রলীগের সভাপতি এবং একই সাথে নগর ছাত্রলীগের সাংস্কৃতিক সম্পাদক নির্বাচিত হন। পরবর্তীতে পর্যায়ক্রমে ১৯৮০ এবং ১৯৮২ সালে চট্টগ্রাম নগর ছাত্রলীগের সাধারণ সম্পাদকের দ্বায়িত্ব পালন করেন তিনি। ১৯৮৩ এবং ১৯৮৫ সালে বাংলাদেশ ছাত্রলীগের কেন্দ্রীয় কমিটির সহ-সভাপতি হিসেবে নিযুক্ত হন। নাছির উদ্দীন পর পর দুইবার নগর আওয়ামী লীগের কার্যনির্বাহী কমিটির সদস্য নির্বাচিত হন। নভেম্বর ২০১৩ সালে নগর আওয়ামী লীগের সাধারণ সম্পাদক হিসেবে মনোনীত হন। ২০১৫ সালের চট্টগ্রাম সিটি কর্পোরেশন নির্বাচনে তিনি মেয়র হিসেবে নির্বাচিত হন এবং ৭ মে শপথ গ্রহণ করেন।

ক্রীড়া কর্মজীবন 
দীর্ঘকালীন ক্রীড়া সম্পৃক্ততার কারণে ক্রীড়া বিনোদনের মাধ্যমেই নাছির উদ্দিন পরিচিতি লাভ করেন। বাংলাদেশ ক্রিকেট বোর্ডের (বিসিবি) সহ-সভাপতি এবং পরবর্তীতে চট্টগ্রাম জেলা ক্রীড়া সংস্থার সাধারণ সম্পাদক হিসেবে নিযুক্ত হওয়ার পাশাপাশি বিভিন্ন সামাজিক-সাংস্কৃতিক সংগঠনের সাথে তিনি নানাভাবে সম্পৃক্ত।

আরও দেখুন

তথ্যসূত্র

বহিঃসংযোগ 

জীবিত ব্যক্তি
বাংলাদেশ আওয়ামী লীগের রাজনীতিবিদ
চট্টগ্রাম সিটি কর্পোরেশনের মেয়র
বাংলাদেশী ক্রিকেট প্রশাসক
চট্টগ্রাম জেলার রাজনীতিবিদ
১৯৫৭-এ জন্ম
গভর্নমেন্ট মুসলিম হাই স্কুল, চট্টগ্রামের প্রাক্তন শিক্ষার্থী
চট্টগ্রাম কলেজের প্রাক্তন শিক্ষার্থী
সরকারি কমার্স কলেজ, চট্টগ্রামের প্রাক্তন শিক্ষার্থী
বাঙালি মুসলিম
সেন্ট জনস কলেজ, কেমব্রিজ

সেন্ট জনস কলেজ কেমব্রিজ বিশ্ববিদ্যালয়ের অংশ, কলেজটি লেডি মার্গারেট বিউফোর্ট দ্বারা প্রতিষ্ঠিত হয়েছিল। কলেজটির লক্ষ্য শিক্ষা, ধর্ম ও গবেষণার প্রসার ঘটানো। কলেজটির প্রাক্তন ছাত্রদের মধ্যে নয়জন নোবেল পুরস্কার বিজয়ী, বিভিন্ন দেশের ছয়জন প্রধানমন্ত্রী, তিনজন আর্চবিশপ, অন্তত দুজন প্রিন্স, তিনজন সন্ন্যাসী রয়েছেন।

ইতিহাস

তথ্যসূত্র

১৫১১-এ প্রতিষ্ঠিত
কেমব্রিজ বিশ্ববিদ্যালয়
কেমব্রিজ বিশ্ববিদ্যালয়ের কলেজ
কাহতানি আরব

কাহতানি আরব () প্রাচীন আরবের একটি বংশগত সম্প্রদায়। আরব উপদ্বীপের দক্ষিণ অংশ, বিশেষত ইয়েমেন কাহতানিদের উৎসস্থল।

ঐতিহাসিকভাবে কাহতানিদেরকে বিশুদ্ধ আরব হিসেবে বিবেচনা করা হয়। অন্যদিকে আদনানি আরবদের বলা হয় “আরবায়িত আরব” যারা আদনানের বংশধর। কাহতানিরা দুইটি উপগোষ্ঠীতে বিভক্ত। এগুলো হল হিমিয়ার ও কাহলান। হিমিয়ার শাখা হিমিয়ারি ও কাহলান শাখা কাহলানি বলে পরিচিত।

কাহতানিদের পূর্বপুরুষ হলেন কাহতান। তার ছেলে ইয়ারেবের নামানুসারে “আরব” নামটি এসেছে। লোককথা অনুযায়ী আরবি ভাষা ইয়ারেবের মাধ্যমে জন্মলাভ করেছিল। আদনানিদের পূর্বপুরুষ আদনানের চেয়ে কাহতান প্রাচীন ব্যক্তি। নবী ইসমাইল (আ) এর শৈশবাস্থায় তার মা হাজেরা (আ) সহ মক্কায় আসার পর কাহতানিরা দক্ষিণ থেকে এসে সেখানে বসতি স্থাপন করেছিল।

আরও দেখুন
কাহলান 
আজদ 
গাসানি
হাকাম, ইয়েমেন

তথ্যসূত্র

 John Simpson, Treasures from Ancient Yemen
 Qahtan in the Arab History

সেমেটিক জাতি
এবেরের বংশধর
কাহতানি
আরবের গোত্র
ইয়েমেনের ইতিহাস
ইয়েমেনি গোত্র
প্রাচীন আরবীয় জনগোষ্ঠী
ইখশিদি রাজবংশ

ইখশিদি রাজবংশ ৯৩৫ থেকে ৯৬৯ খ্রিষ্টাব্দ পর্যন্ত মিশর শাসন করে। আব্বাসীয় খলিফা কর্তৃক মুহাম্মদ ইবনে তুগজ আল ইখশিদ নামে একজন তুর্কি দাস সৈনিক গভর্নর নিযুক্ত হয়েছিলেন। রাজবংশ আরবি পদবি “ওয়ালি” ব্যবহার করত যার মাধ্যমে আব্বাসীয়দের পক্ষের শাসক নির্দেশ করা হত। ৯৬৯ সালে ফাতেমীয় সেনাবাহিনী ফুসতাত দখল করে নিলে ইখশিদিদের পতন ঘটে।

মিশর ও সিরিয়ায় ইখশিদি বংশীয় ওয়ালি

মুদ্রা 

স্বর্ণমুদ্রা সাধারণত ব্যবহার হত। তামার মুদ্রা বিরল ছিল। মিশর (ফুসতাত) ও ফিলিস্তিনে (আল রামলা) দিনার এবং ফিলিস্তিনে দিরহাম তৈরি করা হত। এছাড়া কখনো কখনো তাবারিয়া, দামেস্ক ও হিমসেও মুদ্রা তৈরি হত।

আরও দেখুন 
 সুন্নি মুসলিম রাজবংশের তালিকা

তথ্যসূত্র

বহিঃসংযোগ 
 Your Egypt 

 
সুন্নি মুসলিম রাজবংশ
আব্বাসীয় খিলাফতের ইতিহাস
আনিসুল হক (দ্ব্যর্থতা নিরসন)

আনিসুল হক একটি ব্যক্তি নাম।

আনিসুল হক উল্লেখ করতে পারে:
 আনিসুল হক (ব্রাহ্মণবাড়িয়ার রাজনীতিবিদ) - হলেন বাংলাদেশ আইন বিচার ও সংসদ বিষয়ক মন্ত্রণালয়ের মাননীয় মন্ত্রী।
 আনিসুল হক (রাজনীতিবিদ) – বাংলাদেশী উদ্যোক্তা, রাজনীতিবিদ এবং টেলিভিশন উপস্থাপক।
 আনিসুল হক – বাংলাদেশী কবি, লেখক, নাট্যকার এবং সাংবাদিক।

আরও দেখুন 

 আনিসুল হক চৌধুরী – বাংলাদেশী গীতিকার, কবি, প্রাবন্ধিক ও গবেষক।
 আনিসুল হক চৌধুরী (রাজনীতিবিদ) -বাংলাদেশের দিনাজপুর জেলার রাজনীতিবিদ ও দিনাজপুর-১ আসনের সাবেক সাংসদ।
 আনিসুল হক চৌধুরী (রংপুরের রাজনীতিবিদ) -বাংলাদেশের রংপুর জেলার রাজনীতিবিদ ও রংপুর-২ আসনের সাবেক সাংসদ।
বনবিদ্যা পরিভাষা



A
 Afforestation - বনায়ন 
Agroforestry - কৃষিবনবিদ্যা

B
 Biodiversity - জীববৈচিত্র

C
 Canopy - চাঁদোয়া 
 Certification - যাচাইকরণ

D
Deforestation - নির্বনায়ন, অরণ্যবিনাশ 
Deciduous Forest - পর্ণমোচী বন
Distribution - ব্যপ্তি

E
 Ecosystem Service - বাস্তুতন্ত্র পরিষেবা 
 Evergreen Forest - চিরহরিৎ বনাঞ্চল

F
 Forest Fragmentation - বন বিভাজন, বন বিখন্ডন 
 Forestry - বনবিদ্যা

G

L 
 Log - গোলকাঠ 
 Logging - কাঠ আহরণ শিল্প, কাষ্ঠ আহরণ 
 Lumber - কাঠ, কাষ্ঠ, দারু 
 Lumber yard - কাঠগোলা 
 Lump sum - থোক টাকা

M
 Mangrove forest - প্যারাবন

N
 National Park - জাতীয় উদ্যান

P
 Plank - তক্তা, কাষ্ঠফলক 
 Prescribed burn - নিয়ন্ত্রিত দহন 
 Pruning - ছাঁটাই, ছাঁটানি 
 Pulp - মণ্ড 
 Pulpwood - মণ্ডকাষ্ঠ

R
 Rainforest - অতিবৃষ্টি অরণ্য
 Reforestation - পুনর্বনায়ন 
 Rotation Period - আবর্তকাল

S
 Sanctuary - অভয়ারণ্য 
 Seedbed - বীজতলা 
 Seed Tree - বীজবৃক্ষ 
 Shifting Cultivation - জুম চাষ 
 Silviculture - বনচাষ
 Sink - ডুবা 
 Social Forestry - সামাজিক বনায়ন 
 Sustainable Forestry - টেকসই বনবিদ্যা

T
 Temperate Deciduous Forest - শীতপ্রধান পর্ণমোচী বন 
 Thinning - পাতলাকরণ 
 Timber - কাঠ, কাষ্ঠ, দারু 
 Tropical Forestry - ক্রান্তীয় বনবিদ্যা

V
Village Forest - গ্রামীণ বন

W
 Watershed Management - জলবিভাজিকা ব্যবস্থাপনা 
 Woodland - কাষ্ঠভূমি

পরিভাষা
২০১৫ ইংল্যান্ড ক্রিকেট দলের আয়ারল্যান্ড সফর

ইংল্যান্ড ক্রিকেট দল পূর্ব-নির্ধারিত সময়সূচী মোতাবেক ৮ মে, ২০১৫ তারিখে আয়ারল্যান্ড সফর করে। সেখানে দলটি আয়ারল্যান্ড ক্রিকেট দলের বিপক্ষে একটিমাত্র একদিনের আন্তর্জাতিকে প্রতিদ্বন্দ্বিতায় অবতীর্ণ হয়। ফেব্রুয়ারি, ২০১৫ সালে ইংল্যান্ড এবং ওয়েলস ক্রিকেট বোর্ড (ইসিবি) নিশ্চিত করে যে, ইংল্যান্ডের বর্তমান ওডিআই অধিনায়ক ইয়ন মর্গ্যান ইন্ডিয়ান প্রিমিয়ার লিগে অংশ নেয়ার সিদ্ধান্তের প্রেক্ষিতে এ সফরে তিনি অংশগ্রহণ করবেন না। ২৮ এপ্রিল জেমস টেলরকে প্রথমবারের মতো একদিনের আন্তর্জাতিকে অধিনায়ক মনোনীত করা হয়। প্রারম্ভিকভাবে ইংল্যান্ড দল ১১জন খেলোয়াড়ের নাম প্রকাশ করে। ওয়েস্ট ইন্ডিজে অনুষ্ঠিত ৩য় টেস্টের পর দলে আরও খেলোয়াড়ের অংশগ্রহণ ঘটতে পারে।

আয়ারল্যান্ডের ইনিংস চলাকালে ১৮ ওভারের সময় বৃষ্টির কারণে খেলা পরিত্যক্ত ঘোষণা করা হয়।

দলীয় সদস্য 
কাউন্টি চ্যাম্পিয়নশীপে মিডলসেক্সের প্রতিনিধিত্বকারী আইরিশ বোলার টিম মারতাগ ডারহামের বিপক্ষে খেলার সময় আহত হলে ৪ মে তাকে দলের বাইরে রাখা হয়।

ওডিআই সিরিজ

একমাত্র ওডিআই

তথ্যসূত্র 

ইংল্যান্ড ক্রিকেট দলের আয়ারল্যান্ড সফর
২০১৫-এ আইরিশ ক্রিকেট
২০১৫-এ ইংরেজ ক্রিকেট
২০১৫-এ আন্তর্জাতিক ক্রিকেট প্রতিযোগিতা
আলায়া মেগদা এলমাদি

আলায়া মেগদা এলমাদি (, ; জন্ম ১৬ নভেম্বর ১৯৯১) একজন মিশরীয় ইন্টারনেট সক্রিয় কর্মী এবং নারী অধিকার অধিবক্তা। ২০১১ সালে, তিনি তার ব্লগস্পট পাতায় একটি নগ্ন ছবি প্রকাশ করার কারণে পরিচিত হয়ে ওঠেন, যা "সহিংসতা, বর্ণবাদ, যৌনতাবাদ, যৌন হয়রানি এবং ভণ্ডামিপূর্ণ সমাজের বিরুদ্ধে প্রতিবাদ" স্বরুপ হিসেবে ফেসবুকে বর্ণনা করেছেন। এরপর থেকে তিনি বিভিন্ন সময় মৃত্যুর হুমকির বিষয় হয়ে ওঠেন। কায়রোয় আমেরিকান বিশ্ববিদ্যালয়েের শিক্ষার্থী এলমাদি, একজন "অসাম্প্রদায়িক, উদার, নারীবাদী, নিরামিষ, ব্যক্তিতাবাদী মিশরীয়" হিসেবে নিজেকে বর্ণনা করেন এবং যিনি ১৬ বছর বয়স অতিক্রমের পর থেকেই একজন নাস্তিক হিসেবে চিহ্নিত হন। ২০১৩ সালে, অপহরণ, মৃত্যু এবং ধর্ষণের হুমকি পাবার পর তিনি সুইডেনে রাজনৈতিক আশ্রয় দাবী করেন।

আন্দোলন

নগ্ন ছবি 

এলমাদি, অক্টোবর ২৩, ২০১১ সালে তার নগ্ন ছবি প্রকাশ করেন, এবং তার টুইট অনুযায়ী জানা যায় "এক মাস পূর্বে বাবা-মায়ের বাড়িতে" আরেক সক্রীয় কর্মী কারিম আমের সাথে সাক্ষাতের সময়ে ছবিটি তোলা হয়।

এর পূর্বে ২০১১ সালে এলমাদি এবং আমের একটি মোবাইল ভিডিও ফুটেজ প্রকাশ করেন, যেখানে তারা একটি পাবলিক পার্ক পরিচালকের সাথে বিতর্কে জড়াতে দেখা যায়, যিনি প্রকাশ্য অণুরাগ প্রদর্শনের জন্য তাদের তাড়িয়ে দেন।

পরবর্তী কার্যকলাপ 
বিক্ষোভের আলোকচিত্র থিম অব্যাহত রাখতে, "ভণ্ড মনোভাব উপর সচেতনতা তৈরি করার একটি প্রয়াস হিসেবে" পরবর্তীকালে পুরুষদের নিজেদের পর্দা পরিহিত ছবি প্রকাশের আহ্বান জানিয়েছেন এলমাদি এবং
এবং নারীদের অনলাইন তাদের পর্দাবহিীন মুখের ছবি প্রকাশের অণুরোধ করেছে।

আগস্ট, ২০১৪ সালে, তিনি ইসলামিক স্টেট অব ইরাক এন্ড দ্য লেভান্টের (আইএসআইএস) পতাকার উপর শুধুমাত্র জুতা পরিহিত অবস্থায় নিজেকে আরেকটি নগ্ন ছবি প্রকাশ করে। ইসলামী বিশ্বের মিডিয়ায় ছবিটি প্রকাশ করা হয়নি।

আরও দেখুন

তথ্যসূত্র

বহিঃসংযোগ 

 এলমাদির সিএনএন সাক্ষাৎকার
 তাহরির স্কয়ারে কথিত প্রহার সম্পর্কে এলমাদির সাক্ষাৎকার
 এলমাদির সমর্থনে ইসরাইলি নারীদের নগ্ন স্ট্রিপ

১৯৯১-এ জন্ম
২০১১-এর মিশরীয় বিপ্লবের ব্যক্তি
জীবিত ব্যক্তি
ইন্টারনেট সক্রিয়কর্মী
মিশরীয় গণতন্ত্রের সক্রিয় কর্মী
মিশরীয় নারী অধিকার সক্রিয় কর্মী
মিশরীয় নারীবাদী
মিশরীয় অসাম্প্রদায়িক
মিশরীয় নাস্তিক
নাস্তিক নারীবাদী
ব্যক্তিতাবাদী নারীবাদী
আফ্রিকান সামাজিক উদারপন্থী
নগ্নতা এবং প্রতিবাদ
প্রাক্তন মুসলিম
অজ্ঞেয়বাদী বা নাস্তিক্যবাদী প্রাক্তন মুসলিম
মিশরীয় নারী অধিকার কর্মী
সুন্নি ইসলামের সমালোচক
নগ্নতা ও প্রতিবাদ
সরকারি সৈয়দ হাতেম আলী কলেজ

সরকারি সৈয়দ হাতেম আলী কলেজ বাংলাদেশের বরিশাল শহরে অবস্থিত একটি সরকারি শিক্ষাপ্রতিষ্ঠান। ১৯৬৬ সালে এই কলেজটি প্রতিষ্ঠিত হয় ও ১৯৮৬ সালে একে জাতীয়করণ করা হয়। এই কলেজটি উচ্চ মাধ্যমিক, স্নাতক (পাস) ও স্নাতক (সম্মান) ডিগ্রি প্রদান করে থাকে। এর উচ্চ মাধ্যমিক শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড ও স্নাতক শিক্ষা কার্যক্রম জাতীয় বিশ্ববিদ্যালয় অধিভুক্ত।

ইতিহাস

১৯৬৬ সালে বরিশাল শহরের বিদ্যানুরাগী ব্যক্তিবর্গ, জেলা প্রশাসনসহ সর্বস্তরের জনসাধারণের ঐকান্তিক প্রচেষ্টায় এবং দানবীর সৈয়দ হাতেম আলী সাহেবের আর্থিক সহযোগিতায় ঢাকা-বরিশাল মহাসড়ক সংলগ্ন কলেজটি প্রতিষ্ঠিত হয়। ও হাতেম আলী সাহেবের নামে কলেজটির নামকরণ করা হয়। পরবর্তীতে ১৯৮৬ সালে কলেজটিকে জাতীয়করণ করা হয়৷

শিক্ষা কার্যক্রম

পাঠ্যক্রম
সরকারি সৈয়দ হাতেম আলী কলেজে উচ্চমাধ্যমিক, স্নাতক (পাশ), স্নাতক (সম্মান) ও স্নাতকোত্তর শ্রেণি পাঠদান করা হয়। উচ্চ মাধ্যমিক ও ডিগ্রি শ্রেণিতে বিজ্ঞান, মানবিক ও ব্যবসায় শিক্ষা - তিনটি শাখায়  শিক্ষার্জনের সুযোগ রয়েছে। উচ্চমাধ্যমিক শ্রেণিতে ২২ টি বিষয়ে পাঠদান করা হয় এবং স্নাতক (সম্মান) শ্রেণিতে ১২ টি বিষয়ে শিক্ষাদান করা হয়।

উচ্চ মাধ্যমিক  
এই কলেজে এস,এস,সি, পরীক্ষার ফলাফলের ভিত্তিতে একাদশ শ্রেনীতে  বিজ্ঞান, মানবিক ও ব্যবসায় শিক্ষা শাখায় ছাত্রছাত্রীদের ভর্তির সুযোগ দেয়া হয়। উচ্চ মাধ্যমিক পরীক্ষা (এইচ,এস,সি) কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।

স্নাতক (সম্মান) শ্রেনীর বিভাগ সমূহ
 অর্থনীতি বিভাগ
 ইংরেজি বিভাগ
 ইতিহাস বিভাগ
 সমাজকর্ম বিভাগ
 ইসলামের ইতিহাস বিভাগ
 ইসলামিক স্ট্যাডিজ বিভাগ
 জীববিদ্যা বিভাগ
 হিসাববিজ্ঞান বিভাগ
 মার্কেটিং বিভাগ
 ব্যবস্থাপনা বিভাগ
 দর্শন বিভাগ
 ভূগোল ও পরিবেশ বিভাগ
 বাংলা বিভাগ

অবকাঠামো

কলেজ ভবন 
 প্রশাসনিক ভবন
 কলা ভবন
 বিজ্ঞান ভবন
 বাণিজ্য ভবন 
গ্রন্থাগার

ছাত্রাবাস 
 শহীদ আলমগীর ছাত্রাবাস (সিট সংখ্যা ২০০)

অন্যান্য 
মসজিদ
 মিলনায়তন
 কমন রুম
ছাত্র সংসদ
 টিন সেড সাইকেল গ্যারেজ
 ডাকঘর

শিক্ষা-সহায়ক কার্যক্রম
বাংলাদেশ রোভার স্কাউট
বাংলাদেশ জাতীয় ক্যাডেট কোর (সুন্দরবন রেজিমেন্ট)
সরকারি সৈয়দ হাতেম আলী কলেজ ডিবেটিং ক্লাব
বিশ্বসাহিত্য কেন্দ্র, সরকারি সৈয়দ হাতেম আলী কলেজ
বন্ধুমহল ব্লাড ডোনার্স ক্লাব,(বিএমবিডিসি)
হাতেম আলী কলেজ নাট্যদল

তথ্যসূত্র

বহিঃসংযোগ
সরকারি সৈয়দ হাতেম আলী কলেজ ওয়েবসাইট

১৯৬৬-এ প্রতিষ্ঠিত শিক্ষাপ্রতিষ্ঠান
বরিশাল জেলার মহাবিদ্যালয়
১৯৬৬-এ পূর্ব পাকিস্তানে প্রতিষ্ঠিত
বাংলাদেশের সরকারি মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
বরিশাল জেলার সরকারি কলেজ
হেরাচামতি নদী

সুনামগঞ্জ জেলার দিরাই উপজেলার চাতল নদী থেকে হেরাচামতি নদী উৎপন্ন হয়ে কিছুদূর প্রবাহিত হয়ে একই উপজেলার কামারখালী নদীতে পড়েছে। এই নদীতীরে গড়ে উঠেছে জগদল বাজার ও কলিয়ারকাপন বাজার। এ নদীতে জোয়ার-ভাটার প্রভাব নেই। নদীর দৈর্ঘ্য ১৫ কিমি, প্রস্থ ৪০ মিটার। অববাহিকার আয়তন ৩০ বর্গ কিমি এবং গভীরতা ৬.৫ মিটার। নদীটির প্রবাহ মৌসুমি প্রকৃতির। জানুয়ারি-ফেব্রুয়ারি এই দুই মাস প্রবাহহীন থাকে। জুলাই-আগস্টে পানি প্রবাহ বেড়ে যায়, তখন এর পরিমাণ দাঁড়ায় ৪৫০ ঘনমিটার/সেকেন্ড।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

সুনামগঞ্জ জেলার নদী
দিরাই উপজেলা
জন ব্রেসওয়েল

জন গ্যারি ব্রেসওয়েল (; জন্ম: ১৫ এপ্রিল, ১৯৫৮) অকল্যান্ডে জন্মগ্রহণকারী নিউজিল্যান্ডের প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। বর্তমানে তিনি কোচ হিসেবে দায়িত্ব পালন করছেন। জন ব্রেসওয়েল ১৯৭৯-৮০ থেকে ১৯৯০ সাল পর্যন্ত নিউজিল্যান্ড ক্রিকেট দলের পক্ষে টেস্ট ক্রিকেট ও একদিনের আন্তর্জাতিকে অংশগ্রহণ করেছেন।

দলে তিনি মূলতঃ ডানহাতি অফ ব্রেক বোলার হিসেবে ছিলেন। এছাড়াও ডানহাতে ব্যাটিংয়ে পারদর্শীতা দেখান তিনি। ঘরোয়া ক্রিকেটে অকল্যান্ড ও ওতাগো দলের প্রতিনিধিত্ব করেন। তার ভাই ব্রেন্ডন টেস্ট ক্রিকেটে নিউজিল্যান্ড দলের প্রতিনিধিত্ব করেন। এছাড়াও তার অন্য দুই ভাই ডগলাস ও মার্ক এবং ভাইপো মাইকেল ব্রেসওয়েল প্রথম-শ্রেণীর ক্রিকেটে অংশ নিয়েছেন। টেস্ট দলের অন্যতম সদস্য ডগ ব্রেসওয়েলের কাকা তিনি।

খেলোয়াড়ী জীবন 
প্রথম-শ্রেণীর ক্রিকেটে অকল্যান্ড ও ওতাগো দলের প্রতিনিধিত্ব করেন। দলগুলোয় অবস্থানকালে ৪,৩৫৪ রান সংগ্রহ করেন। এছাড়াও চারটি প্রথম-শ্রেণীর শতরান রয়েছে তার। এছাড়াও ৫২২টি প্রথম-শ্রেণীর উইকেট পান।

সমগ্র খেলোয়াড়ী জীবনে নিচেরসারিতে ব্যাটিংয়ে নেমে টেস্টে ১,০০১ ও একদিনের আন্তর্জাতিকে ৫১২ রান সংগ্রহ করেছেন তিনি। পাশাপাশি টেস্টে ১০২ ও একদিনের আন্তর্জাতিকে ৩৩ উইকেট লাভ করেন। কিন্তু একদিনের আন্তর্জাতিকের খেলোয়াড়ী জীবনে কোন অর্ধ-শতক কিংবা তিন-উইকেট লাভ করা থেকে বঞ্চিত হয়েছেন। ৭ আগস্ট, ১৯৮৬ তারিখে ইংল্যান্ডের বিপক্ষে সর্বোচ্চ ১১০ রানের একমাত্র সেঞ্চুরি করেন।

কোচ 
২০০৩-এর শরৎকাল থেকে নিউজিল্যান্ড ক্রিকেট দলের কোচ হিসেবে দায়িত্ব পালন করছেন। ২০০৬-০৭ মৌসুমে দল নির্বাচনে তার ভূমিকা ব্যর্থতায় পর্যবসিত হয়। সফরকারী শ্রীলঙ্কার বিপক্ষে ২-২ ব্যবধানে সিরিজে সমতা আসলেও নিউজিল্যান্ডের শীর্ষসারির ব্যাটসম্যানদের কাছ থেকে আশানুরূপ সাফল্য আসেনি। তন্মধ্যে ঐ সিরিজেই একদিনের আন্তর্জাতিকে মাত্র ৭৩ রানে অল-আউট হয় নিউজিল্যান্ড। তারপরও ঘূর্ণায়মান নীতির আওতায় তিনি একদিনের আন্তর্জাতিকে দল নির্বাচন প্রক্রিয়ায় অংশ নেন। এরফলে স্থানীয় প্রচারমাধ্যমে বেশ সমালোচনার সৃষ্টি হয় ও খেলোয়াড়গণ আন্তর্জাতিক পর্যায়ের জন্য মানসম্পন্ন নয়।

২৯ এপ্রিল, ২০১৫ তারিখে ক্রিকেট আয়ারল্যান্ড কর্তৃপক্ষ কর্তৃক তাকে আয়ারল্যান্ড ক্রিকেট দলের প্রধান কোচরূপে ঘোষণা করা হয়। তিনি ওয়েস্ট ইন্ডিয়ান ফিল সিমন্সের স্থলাভিষিক্ত হন। পরবর্তীতে চুক্তির মেয়াদ শেষ হয়ে যাবার পর ডিসেম্বর, ১৯১৭ সালে গ্রাহাম ফোর্ডকে স্থলাভিষিক্ত করা হয়।

বিতর্ক 
অস্ট্রেলীয় ফাস্ট-বোলার শন টেইটকে চাকাররূপে আখ্যায়িত করে বেশ বিতর্কিত ব্যক্তিত্বে পরিণত হন তিনি। এরফলে ক্রিকেট ভক্তদের কাছ থেকে সমালোচিত হন। এছাড়াও হোবার্টে পারিবারিক কারণে একদিনের খেলায় অ্যাডাম গিলক্রিস্টকে শূন্য রানে আউটের ব্যাপারে তার হস্তক্ষেপ ছিল বলে উল্লেখ করা হয়। কিন্তু অল্পসময় পরই ব্রেসওয়েল তার এ মন্তব্য প্রত্যাহার করেন ও আনুষ্ঠানিকভাবে দুঃখপ্রকাশ করেন।

তথ্যসূত্র

আরও দেখুন 
 ডগ ব্রেসওয়েল
 আয়ারল্যান্ড ক্রিকেট দল
 নিউজিল্যান্ড জাতীয় ক্রিকেট দল
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৫৮-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
১৯৮৭ ক্রিকেট বিশ্বকাপের ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নিউজিল্যান্ডের একদিনের আন্তর্জাতিক ক্রিকেটার
ওতাগোর ক্রিকেটার
অকল্যান্ডের ক্রিকেটার
নিউজিল্যান্ডীয় ক্রিকেট কোচ
নিউজিল্যান্ড জাতীয় ক্রিকেট দলের কোচ
আয়ারল্যান্ড ক্রিকেট দলের কোচ
আয়ারল্যান্ডে নিউজিল্যান্ডীয় প্রবাসী
ব্রেসওয়েল পরিবার
অকল্যান্ড থেকে আগত ক্রিকেটার
সাউথ আইল্যান্ডের ক্রিকেটার
তাওয়াক্কোল কারমান

তাওয়াক্কোল আব্দেল-সালাম কারমান (জন্ম ৭ ফেব্রুয়ারি ১৯৭৯) একজন ইয়েমেনের সাংবাদিক, রাজনীতিক এবং ইয়েমেনের আল-ইসলাহ রাজনৈতিক দলের একজন প্রবীণ সদস্য। এছাড়া কারমান একজন মানবাধিকার কর্মী হিসেবেও দীর্ঘদিন ধরে কাজ করছেন। তিনি “উইমেন জার্নালিস্ট উইথআউট চেইন্স” নামক নারী  সাংবাদিকদের একটি দলকে নেতৃত্ব দেন। ২০০৫ সালে তিনি এটি প্রতিষ্ঠা করেন। কারমান আন্তর্জাতিকাভাবে পরিচিত হয়ে উঠেন ২০১১ সালের ইয়েমেন বিফ্রোহের সময়। তাকে “লৌহ মানবী” ও “বিদ্রোহের মাতা” বলে অভিহিত করে ইয়েমেনের জনগণ। তিনি ২০১১ সালে নোবেল শান্তি পুরস্কার অর্জন করেন। তিনিই প্রথম ইয়েমেনীয় ও প্রথম আরবীয় নারী হিসেবে এই পুরস্কার অর্জন করেন। এছাড়া তিনি দ্বিতীয় মুসলিম নারী এবং দ্বিতীয় সর্বকনিষ্ঠ ব্যক্তি হিসেবে নোবেল শান্তি পদক লাভ করেন।

২০০৫ সালে সাংবাদিক হিসেবে কারমান ইয়েমেনে পরিচিত হয়ে উঠেন। এছাড়া তিনি একটি মোবাইল ফোন সংবাদ সেবার প্রবক্তা ছিলেন, ২০০৭ সালে এই সেবাটির লাইসেন্স বাতিল করা হয়। এরপর তিনি গণমাধ্যমের স্বাধীনতার পক্ষে আন্দোলন শুরু করেন। ২০০৭ সালের মে মাসে কারমান সাপ্তাহিকভাবে প্রতিবাদ সভার আয়োজন করেন। একসময় এই প্রতিবাদের মাধ্যমে গণমাধ্যমের সংস্কারের দাবি ওঠে। এছাড়া কারমান আরব বিদ্রোহের স্বপক্ষেও বিদ্রোহ করেন। তিনি ইয়েমেনীয় রাষ্ট্রপতি আলী আবদুল্লাহ সালেহ-এর বিপক্ষে প্রবল প্রতিবাদী হয়ে উঠেন।

প্রাথমিক জীবন
কারমান ১৯৭৯ সালের ৭ ফেব্রুয়ারি ইয়েমেনের মেখলাফ নামক জায়গায় জন্মগ্রহণ করেন। স্থানটি তাইজ শহরের নিকটেই, তাইজ ইয়েমেনের তৃতীয় বৃহত্তম শহর এবং এখানে অনেক প্রখ্যাত শিক্ষা প্রতিষ্ঠান রয়েছে। কারমান তাইজ শহরেই শিক্ষাগ্রহণ করেন। তার পিতার নাম আব্দেল সালাম কারমান, তিনি একজন আইনজীবী এবং রাজনীতিক। আব্দেল সালাম একসময় আইন বিষয়ক মন্ত্রী ছিলেন। তাওয়াক্কোল কারমানের এক ভাই রয়েছেন, তার নাম তারিক কারমান। তারিক কারমান ইয়েমেনের প্রখ্যাত কবি। তাওয়াক্কোল কারমানের বোনের নাম সাফা কারমান, যিনি আল-জাজিরাতে সাংবাদিক হিসেবে কাজ করছেন। কারমানের স্বামীর নাম মোহাম্মেদ আল-নাহমী। তাদের তিন সন্তান রয়েছে।

কারমান ব্যবসা শিক্ষায় স্তাতক এবং রাষ্ট্রবিজ্ঞানে স্নাতকোত্তর ডিগ্রী লাভ করেছেন। ২০১২ সালে তিনি কানাডার ইউনিভার্সিটি অফ আলবার্টা থেকে আন্তর্জাতিক আইন বিষয়ে সম্মানসূচক ডক্টরেট ডিগ্রী লাভ করেন।

২০১০ সালে একটি প্রতিবাদ সভায় একজন মহিলা কারমানকে ছুরিকাঘাত করার চেষ্টা করেন, তবে কারমানের সমর্থকরা সেটা প্রতিহত করতে সমর্থ হন। তারিক কারমানের উদ্ধৃতি থেকে জানা যায়, একজন প্রবীণ ইয়েমেনীয় আমলা তার বোন তাওয়াক্কোল কারমানকে ২০১১ সালের জানুয়ারিতে  হত্যার হুমকি দিয়েছিল এবং তাকে প্রতিবাদ সভায় অংশগ্রহণ করা থেকে নিষিদ্ধ থাকতে বলে। দ্য নিউ ইয়র্কার পত্রিকার একটি প্রতিবেদন অনুসারে সেই হামলাকারী হল ইয়েমেনের সাবেক রাষ্ট্রপতি সালেহ।

কারমনা বলেন তার পরিবারের পূর্ব পুরুষরা তুরস্কের আনাতোলিয়ার কারামান নামক অঞ্চলে থাকতেন। তুরস্ক সরকার কারমনাকে তুরস্কের নাগরিকত্ব প্রদান করে, কারমান ২০১২ সালের অক্টোবরে আনুষ্ঠানিকভাবে এই নাগরিকত্ব গ্রহণ করেন।

তথ্যসূত্র

বহিঃসংযোগ

 ব্যক্তিগত ওয়েবসাইট

১৯৭৯-এ জন্ম
জীবিত ব্যক্তি
ইয়েমেনীয় সাংবাদিক
নোবেল শান্তি পুরস্কার বিজয়ী মহিলা
ইয়েমেনীয় রাজনীতিক
২১শ শতাব্দীর সাংবাদিক
ইয়েমেনি নারী অধিকারকর্মী
নোবেল শান্তি পুরস্কার বিজয়ী
নোবেল বিজয়ী নারী
ইয়েমেনি মুসলিম
ইয়েমেনি নারী সক্রিয়কর্মী
ভ্যানিটি ফেয়ার (ম্যাগাজিন)

ভ্যানিটি ফেয়ার কোনডে নাস্ট দ্বারা প্রকাশিত জনপ্রিয় সংস্কৃতি, ফ্যাশন, এবং বিষয় নির্ভর ম্যাগাজিন। ভ্যানিটি ফেয়ারে বর্তমান সংস্করণ ১৯৮৩ সাল থেকে প্রকাশিত হয়ে আসছে। ম্যাগাজিনটির বর্তমান সম্পাদক গ্রেডর কার্টার। 
ভ্যানিটি ফেয়ারের বর্তমানে চারটি আন্তর্জাতিক সংস্করণ ব্রিটেন, স্পেন, ফ্রান্স, এবং ইতালি থেকে প্রকাশিত হয়। ভ্যানিটি ফেয়ারের প্রথম ব্রিটিশ সংস্করণ ১৯৯১ সালে এবং ইতালীয় সংস্করণ ২০০৩ সালে প্রকাশিত হয়। 
ভ্যানিটি ফেয়ারের জার্মান সংস্করণ ৫০ মিলিয়ন ইউরো দিয়ে চালু করা হয় ২০০৭ সালে, যা যুক্তরাষ্ট্রের বাইরে কোনডে নাস্টের সবচেয়ে বড় বিনিয়োগ ছিল। ম্যাগাজিনের চাহিদা না থাকায় তা ২০০৯ সালে বন্ধ করে দেয়া হয়।

তথ্যসূত্র

ম্যাগাজিন
মার্কিন যুক্তরাষ্ট্রের ফ্যাশন ম্যাগাজিন
মার্কিন যুক্তরাষ্ট্রের জীবনচর্যা ম্যাগাজিন
মার্কিন যুক্তরাষ্ট্রের মাসিক ম্যাগাজিন
মার্কিন যুক্তরাষ্ট্রের সাংস্কৃতিক ম্যাগাজিন
লন্ডনের ম্যাগাজিন
শ্যানন গ্যাব্রিয়েল

শ্যানন টেরি গ্যাব্রিয়েল (জন্ম: ২৮ এপ্রিল, ১৯৮৮) ত্রিনিদাদ ও টোবাগোয় জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে শ্যানন গ্যাব্রিয়েল মূলতঃ ডানহাতি ফাস্ট বোলার হিসেবে ভূমিকা রাখছেন। পাশাপাশি ডানহাতে ব্যাটিং করে থাকেন। ঘরোয়া ক্রিকেটে ত্রিনিদাদ ও টোবাগো ক্রিকেট দলের প্রতিনিধিত্ব করছেন।

ঘরোয়া ক্রিকেট 
২৯ জানুয়ারি, ২০১০ সালে ত্রিনিদাদ ও টোবাগো ক্রিকেট দলের পক্ষে অভিষেক ঘটে তার। ২০০৯-১০ মৌসুমের আঞ্চলিক চারদিনের প্রতিযোগিতায় লিওয়ার্ড আইল্যান্ডসের বিপক্ষে প্রথম-শ্রেণীর ক্রিকেটে রিচার্ড কেলি’র সাথে বোলিং উদ্বোধন করেন। মালি রিচার্ডসকে আউট করে তিনি তার প্রথম উইকেট তুলে নেন। খেলায় তিনি ৪৬ রানে ২ উইকেট নিয়ে দলকে ৪৫ রানের জয়ে ভূমিকা রাখেন। এরপর থেকেই দলের বোলিং আক্রমণে প্রধান দায়িত্ব পালন করছেন।

খেলোয়াড়ী জীবন 
মে, ২০১২ সালে ইংল্যান্ড সফরে রবি রামপাল নাকে আঘাত পাওয়ায় লর্ডসে স্বাগতিক ইংল্যান্ডের বিপক্ষে তার টেস্ট অভিষেক ঘটে। খেলায় ৮৬ রানের বিনিময়ে তিনি চার উইকেট পান। কিন্তু ঘাড়ে ব্যথা পাওয়ায় তিনি মাত্র পাঁচ ওভার বোলিং করেন ও ইংল্যান্ড সফলভাবে ১৯১ রানের জয়ের লক্ষ্যমাত্রায় পৌঁছে যায়। এরফলে সফর থেকে দেশে ফিরে আসতে বাধ্য হন ও তার স্থলাভিষিক্ত হন টিনো বেস্ট।

তথ্যসূত্র

বহিঃসংযোগ 
 

ওয়েস্ট ইন্ডিয়ান ক্রিকেটার
১৯৮৮-এ জন্ম
জীবিত ব্যক্তি
ওয়েস্ট ইন্ডিজের টেস্ট ক্রিকেটার
ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
ত্রিনিদাদ ও টোবাগোর ক্রিকেটার
বার্বাডোস রয়্যালসের ক্রিকেটার
২০১৯ ক্রিকেট বিশ্বকাপের ক্রিকেটার
ওয়েস্ট ইন্ডিজের একদিনের আন্তর্জাতিক ক্রিকেটার
সেন্ট লুসিয়া কিংসের ক্রিকেটার
ওরচেস্টারশায়ারের ক্রিকেটার
ত্রিনবাগো নাইট রাইডার্সের ক্রিকেটার
আফার ভাষা

আফার ভাষা () (আদাল, ’আফার আফ, আফার্ফ, কাফার নামেও পরিচিত) কুশিতিক শাখা পরিবারের অন্তর্গত হল একটি আফ্রো-এশীয় ভাষা। এটি জিবুতি, ইরিত্রিয়া এবং ইথিওপিয়া অঞ্চলের আফার জাতি কর্তৃক ব্যবহৃত হয়ে থাকে।

ধ্বনিবিজ্ঞান

ব্যঞ্জনবর্ণ 
আফার ভাষার ব্যঞ্জনবর্ণ প্রমিত শব্দপ্রকরণ অনযায়ী নিচে তালিকাভুক্ত করা হল: (বন্ধনীতে আইপিএ স্বরলিপি সহ)

স্বরবর্ণ এবং চাপ 
 সংক্ষিপ্ত
 a 
 e 
 i 
 o 
 u 
 দীর্ঘ
 aa 
 ee 
 ii 
 oo 
 uu

লিখন পদ্ধতি

লাতিন বর্ণমালা 
A, B, T, S, E, C, K, X, I, D, Q, R, F, G, O, L, M, N, U, W, H, Y

a, ba, ta, sa, e, ca, ka, xa, i, da, qa, ra, fa, ga, o, la, ma, na, u, wa, ha, ya

আরও দেখুন 
 আফার জাতি
 আফার অঞ্চল

তথ্যসূত্র

গ্রন্থতালিকা 
 Loren F. Bliese. 1976. "Afar", The Non-Semitic Languages of Ethiopia. Ed. Lionel M. Bender. Ann Arbor, Michigan: African Studies Center, Michigan State University. Pages 133–164.
 Loren F. Bliese. 1981. A generative grammar of Afar. Summer Institute of Linguistics publications in linguistics vol. 65. Dallas: Summer Institute of Linguistics & The University of Texas at Arlington. .
 J.G. Colby. 1970. "Notes on the northern dialect of the Afar language", Journal of Ethiopian Studies 8:1–8.
 R.J. Hayward and Enid M. Parker. 1985. Afar-English-French dictionary with Grammatical Notes in English. London: School of Oriental and African Studies, University of London.
 Richard J. Hayward. 1998. "Qafar (West Cushitic)", Handbook of Morphology. Ed. A. Spencer & A. Zwicky. Oxford: Blackwell. Pages 624-647.
 Didier Morin. 1997. Poésie traditionnelle des Afars. Langues et cultures africaines, 21 / SELAF vol. 363. Paris/Louvain: Peeters.
 Enid M. Parker. 2006. English–Afar Dictionary. Washington DC: Dunwoody Press.
 Rainer M. Voigt. 1975. "Bibliographie des Saho–Afar", Africana Marburgensia 8:53–63.

বহিঃসংযোগ 

 World Atlas of Language Structures information on Qafar
 Afaraf - Méthode de langue afare (Much information about Afar, in French)
 Omniglot - Afar (ʿAfár af)

আফার জাতি
পূর্ব কুশিতিক ভাষা
জিবুতির ভাষা
ইরিত্রিয়ার ভাষা
ইথিওপিয়ার ভাষা
পূর্ব কুশিটীয় ভাষা